Al patrulea candidat la șefia DNA: Elena Grecu, procuror în cadrul structurii anticorupție

Procurorul Elena Grecu şi-a depus luni candidatura la selecţia organizată pentru funcţia de şef al Direcţiei Naţionale Anticorupţie, anunță Agerpres.

Elena Grecu a fost procuror general al Parchetului de pe lângă Curtea de Apel Constanţa, iar în prezent este şefa serviciului juridic în structura centrală a DNA.

S-au mai înscris în cursă Marius Iacob, procurorul şef adjunct al DNA, Florentina Mirică, procuror-şef serviciu la Secţia de combatere a corupţiei din cadrul DNA, şi Cristian Lazăr de la Parchetul General.